钦定古今图书集成/理学汇编/经籍典/第139卷 > 《汉韩婴诗外传三》 > 《角弓》
## 钦定古今图书集成/理学汇编/经籍典/第139卷 > 《汉韩婴诗外传三》 > 《角弓》

孔子游于景山之上，子路、子贡、颜渊从。孔子曰：“君子
登高必赋，小子愿言者何其愿？丘将启汝。”子路曰：“由，
愿奋长戟，荡三军，乳虎在后，仇敌在前，蠡跃蛟奋，进
救两国之患。”孔子曰：“勇士哉！”子贡曰：“两国构难，壮士
列阵，尘埃涨天。赐不持一尺之兵，一斗之粮，解两国
之难，用赐者存，不用赐者亡。”孔子曰：“辩士哉！颜回不”
愿。孔子曰：“回何不愿？”颜渊曰：“二子已愿，故不敢愿。”孔
子曰：“不同意，各有事焉。回其愿，丘将启汝。”颜渊曰：“愿
得小国而相之，主以道制，臣以德化，君臣同心，外内
相应。列国诸侯，莫不从义向风。壮者趋而进，老者扶
而至，教行乎百姓，德施乎四蛮，莫不释兵辐辏乎四
门，天下咸获永宁，蝖飞蠕动，各乐其”性，进贤使能，各
任其事。于是君绥于上，臣和于下，垂拱无为，动作中
道，从容得礼，言仁义者赏，言战斗者死，则由何进而
救赐何难之解？孔子曰：“圣士哉！大人出，小人匿，圣者
起，贤者伏”，回与执政，则由赐焉施其能哉？《诗》曰：“雨雪
瀌瀌”，见𪾢《聿，消》。